Ruĝbeka nestamasulo

La Ruĝbeka nestamasulo (Talegalla cuvieri) konata ankaŭ kiel Ruĝbeka talegalo aŭ Ruĝbeka megapodo, estas granda, ĝis 57 cm longa, nigra megapodo kun nuda (senpluma) flava vizaĝo, ruĝecoranĝa beko (kio estas tialo por la komuna nomo de la specio), flavaj irisoj, kaj oranĝecaj fortaj kruroj kaj piedoj. La kapo estas kovrita de bridecaj nigraj plumoj. Ambaŭ seksoj estas similaj.

La Ruĝbeka nestamasulo estas endemia de Okcidenta Papuo, nome loĝas ĉe arbaroj de malaltaj teroj de la Birdokapa Duoninsulo, okcidento de la Sudirmana Montaro, kaj insulo Misool, ĉiuj de la provinco Okcidenta Papuo. Ili konstruas nestamasojn el bastonetoj kaj folioj.

La scienca nomo rememoras la francan zoologon Frédéric Cuvier.

La Ruĝbeka nestamasulo estis taksita kiel Malplej Zorgiga ĉe la IUCN Ruĝa Listo de Minacataj Specioj.

 Referencoj 

 Eksteraj ligiloj 
 BirdLife Species Factsheet 

Kategorio:Megapodedoj
Kategorio:Kokoformaj
Kategorio:Birdoj de Oceanio